Ministerstvo financií SR Inštitút finančnej politiky
Bratislava 2.3.2005
Neoficiálne odporúčania k ostatným bodom požiadavky Ministerstva obrany a Ministerstva vnútra SR
k jednotlivým bodom:
a) keďže predpokladaná výška odvodového zaťaženia bude závisieť od budúcich rozhodnutí vlády, odporúčame pracovať pri analýzach so súčasnou úrovňou ;
c) miera inflácie z bodu b) je definovaná ako index rastu CPI (indexu spotrebiteľských cien) a tento index sa priamo používa pri valorizácií indikátorov ako je mzda, súkromná spotreba (eliminácia vplyvu rastu cien, t.j. inflácie), preto je potrebné bližšie určiť, o aký typ cenového vývoja ide, resp. pre predikciu akého indikátora je tento cenový vývoj potrebný (IFP prognózuje okrem rastu CPI ešte rast cien výrobcov a rast deflátorov - HDP, súkromnej spotreby, vládnej spotreby, investícií, zahraničného obchodu; avšak nie cien stavebnej produkcie a materiálu).
e) valorizácia dôchodkov sa realizuje pomocou indexu, ktorý sa rovná aritmetickému priemeru miery inflácie a rastu priemernej mzdy v NH; tento systém sa môže v budúcnosti zmeniť, napr. na indexáciu len cez infláciu;
f) životné minimum a minimálna mzda je v konečnom dôsledku politickým rozhodnutím, avšak pre analytické účely možno použiť napr. : indexáciu životného minima pomocou inflácie a odhad vývoja minimálnej mzdy pomocou indexácie rastom nominálnej mzdy.
Pre poskytnutie informácii týkajúcich sa týchto ostatných bodov (najmä súčasných parametrov) považujeme za kompetentnejšie Ministerstvo práce, sociálnych vecí a rodiny.